CELEX: 32013D1220(01)
Language: et
Date: 2013-12-12 00:00:00
Title: Komisjoni otsus, 12. detsember 2013 , millega luuakse Euroopa Teadusnõukogu

20.12.2013   
            
            
               ET
            
            
               Euroopa Liidu Teataja
            
            
               C 373/23
            
         KOMISJONI OTSUS,
   12. detsember 2013,
   millega luuakse Euroopa Teadusnõukogu
   2013/C 373/09
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 3. detsembri 2013. aasta otsust 2013/743/EL, millega kehtestatakse teadusuuringute ja innovatsiooni 2014.–2020. aasta (1) raamprogrammi Horisont 2020 rakendamise eriprogramm, eriti selle artikli 6 lõikeid 1 ja 2,
   ning arvestades järgmist:
   
               (1)
            
            
               Järjepidevuse tagamiseks nõukogu otsuse 2006/972/EÜ (2) kohase tegevuse ja meetmetega, peaks otsuse 2013/743/EL kohaselt asutatav Euroopa Teadusnõukogu (edaspidi „ERC”) asendama komisjoni otsusega 2007/134/EÜ (3) rajatud Euroopa Teadusnõukogu ja olema selle õigusjärglane.
            
         
               (2)
            
            
               Otsuse 2013/743/EL artikli 6 lõikega 2 on ette nähtud, et ERC koosneb sõltumatust teaduslikust nõukogust ja spetsiaalsest rakenduskolleegiumist. Spetsiaalne rakenduskolleegium tuleks luua välise struktuurina täitevasutuse kujul, mis moodustatakse eraldi õigusaktiga vastavalt nõukogu määrusele (EÜ) nr 58/2003 (4).
            
         
               (3)
            
            
               Teaduslik nõukogu peaks koosnema komisjoni nimetatud kõige tuntumatest teadlastest, inseneridest ja teaduritest. Teadusliku nõukogu liikmed peaksid olema sõltumatud kõrvalistest huvidest ja tuleks nimetada nii, et oleks tagatud teadusliku nõukogu töö jätkumine.
            
         
               (4)
            
            
               Et tagada eriprogrammi õigeaegne rakendamine, on otsusega 2007/134/EÜ loodud ERC sõltumatu teaduslik nõukogu juba võtnud esialgsed seisukohad seoses meetmetega, mis kiidetakse heaks otsuse 2013/743/EL artikli 7 kohaselt. Kõnealuseid esialgsed seisukohad peaks heaks kiitma või tagasi lükkama käesoleva otsusega asutatav teaduslik nõukogu.
            
         
               (5)
            
            
               Sätestada tuleks teadusliku nõukogu tegevuse jaoks vajalikud sätted.
            
         
               (6)
            
            
               Tuleks kehtestada sätted, millega tagatakse sujuv koostöö teadusliku nõukogu ja ERC spetsiaalse rakenduskolleegiumi vahel.
            
         
               (7)
            
            
               Teaduslikul nõukogul peaks olema juurdepääs dokumentidele ja andmetele, mis on vajalikud Euroopa Parlamendi ja nõukogu määruse (EÜ) nr 45/2001 kohaseks tegevuseks (5).
            
         
               (8)
            
            
               Otsusega 2013/743/EL nähakse ette teadusliku nõukogu liikmetele nende täidetavate ülesannete eest tasu maksmine ning selle kohta tuleks kehtestada eeskirjad.
            
         
               (9)
            
            
               Otsus 2007/134/EÜ tuleks kehtetuks tunnistada,
            
         ON TEINUD JÄRGMISE OTSUSE:
   Artikkel 1
   Euroopa Teadusnõukogu loomine
   Käesolevaga asutatakse ajavahemikuks 1. jaanuarist 2014 kuni 31. detsembrini 2020 Euroopa Teadusnõukogu (edaspidi „ERC”). See asendab komisjoni otsusega 2007/134/EÜ loodud Euroopa Teadusnõukogu ning on selle õigusjärglane.
   Artikkel 2
   Teadusliku nõukogu liikmed
   1.   Teaduslik nõukogu koosneb ERC presidendist ning veel 21 ERC liikmest. I lisas loetletud 21 isikut nimetatakse käesolevaga teadusliku nõukogu muudeks liikmeteks, kelle ametiaeg on sätestatud eelnimetatud lisas.
   2.   Liikmed täidavad oma ülesandeid välistest mõjudest sõltumatult. Nad teavitavad komisjoni aegsasti mis tahes huvide konfliktist, mis võib kahjustada nende erapooletust.
   3.   Liikmed määratakse kuni nelja aasta pikkuseks ametiajaks, mida on võimalik üks kord pikendada. Liikme võib ametisse määrata ka maksimaalsest ametiajast lühemaks ajaks, et tagada liikmete selline rotatsioon, kus ametisse astutakse eri ajahetkedel. Liikmed jäävad ametisse kuni uute liikmete nimetamiseni või oma ametiaja lõpuni.
   4.   Nõuetekohaselt põhjendatud juhtudel võib komisjon sõltumatu teadusliku nõukogu usaldusväärsuse või selle tegevuse järjepidevuse tagamiseks lõpetada omal algatusel liikme ametiaja.
   Artikkel 3
   Teadusliku nõukogu tegevus
   1.   Teaduslik nõukogu võtab vastu oma kodukorra ning konfidentsiaalsust, huvide konflikti ning isikuandmete töötlemist käsitleva toimimisjuhendi kooskõlas määrusega (EÜ) nr 45/2001.
   2.   Teaduslik nõukogu tuleb kokku plenaaristungil, kui see on tema tööks vajalik. Plenaaristungite kokkuvõtlikud protokollid avaldatakse ERC veebisaidil.
   3.   Eesistuja võib otsustada pidada kinniseid koosolekuid kooskõlas teadusliku nõukogu kodukorraga.
   4.   Teaduslik nõukogu võib moodustada oma liikmetest alalisi komiteesid, töörühmi ja muid teadusliku nõukogu konkreetsete ülesannetega tegelevaid struktuure.
   5.   Otsusega 2007/134/EÜ loodud teadusliku nõukogu esialgsed seisukohad otsuse 2013/743/EL artikli 7 kohaselt vastu võetavate meetmete kohta kiidab heaks või lükkab tagasi käesoleva otsusega loodud teadusnõukogu vahetult pärast loomist.
   Artikkel 4
   Euroopa Teadusnõukogu raames tehtav koostöö
   Teaduslik nõukogu ja spetsiaalne rakenduskolleegium tagavad ERC tegevuse strateegiliste ja rakenduslike aspektide vahelise kooskõla. ERC president, teadusliku nõukogu eesistuja asetäitjad ning spetsiaalse rakenduskolleegiumi direktor korraldavad tõhusa koostöö tagamiseks korrapäraseid koordineerimiskoosolekuid.
   Artikkel 5
   Juurdepääs dokumentidele ja andmetele
   1.   Komisjon ja spetsiaalne rakenduskolleegium pakuvad teaduslikule nõukogule tema tööks vajalikke dokumente, andmeid ja abi ning võimaldavad teaduslikul nõukogul tegutseda iseseisvalt ja sõltumatult kooskõlas määrusega (EÜ) nr 45/2001.
   2.   Sõltumatu teadusliku nõukogu liikmed kasutavad neile lõike 1 kohaselt edastatud dokumente ja andmeid ainult selle konkreetse eesmärgi saavutamiseks või ülesande täitmiseks, milleks juurdepääs anti, ning kohustuvad hoidma kõnealuseid andmeid konfidentsiaalsena.
   3.   Selleks et vältida andmete ja dokumentide loata avaldamist, neile loata juurdepääsu, nende juhuslikku või ebaseaduslikku hävitamist, kaotsiminekut või muutmist, võtab teadusliku nõukogu andmetele juurdepääsu ja nende töötlemise turvalisuse ning konfidentsiaalsuse tagamiseks asjakohased korralduslikud ja tehnilised meetmed.
   4.   Teadusliku nõukogu liikmed peavad hoolikalt silmas isikuandmete kogumise, töötlemise ja ladustamise seaduslikkust, nõuetekohasust, asjaomasust, täpsust ja vajalikkust ning eelnimetatud tegevustega seotud ajalisi piiranguid.
   5.   Kui juurdepääsu dokumentidele ja andmetele või juurdepääsu isikuandmetele ei ole võimalik tagada isikuandmete kaitse, konfidentsiaalsuse, turvalisuse ja avalike huvidega seotud põhjustel, esitavad komisjon ja spetsiaalne rakenduskolleegium teaduslikule nõukogule kirjaliku selgituse kõnealuste põhjuste kohta, samuti kõnealust teemat käsitleva mis tahes teabe, mida õigusaktide sätetest lähtudes peetakse võimalikuks väljastada.
   Artikkel 6
   Teadusliku nõukogu liikmete (v.a ERC presidendi) tasustamine
   Teadusliku nõukogu liikmete (v.a ERC presidendi) täidetavate ülesannete eest makstavaid honorare ning liikmete sõidu- ja elamiskulude hüvitamist käsitlevad eeskirjad on sätestatud II lisas.
   Artikkel 7
   Kehtetuks tunnistamine
   Otsus 2007/134/EÜ tunnistatakse kehtetuks. Viiteid kehtetuks tunnistatud otsusele tõlgendatakse viidetena käesolevale otsusele.
   Artikkel 8
   Jõustumine
   Käesolev otsus jõustub 1. jaanuaril 2014.
   
      Brüssel, 12. detsember 2013
      
         
            Komisjoni nimel
         
         
            komisjoni liige
         
         Máire GEOGHEGAN-QUINN
      
   
   
      (1)  ELT L 347, 20.12.2013, lk 965.
   
      (2)  Nõukogu otsus 2006/972/EÜ, 19. detsember 2006, mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) rakendamise eriprogrammi „Ideed” (ELT L 400, 30.12.2006, lk 243).
   
      (3)  Komisjoni otsus 2007/134/EÜ, 2. veebruar 2007, millega luuakse Euroopa Teadusnõukogu (ELT L 57, 24.2.2007, lk 14).
   
      (4)  Nõukogu määrus (EÜ) nr 58/2003, 19. detsember 2002, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded (EÜT L 11, 16.1.2003, lk 1).
   
      (5)  Euroopa Parlamendi ja nõukogu määrus (EÜ) nr 45/2001, 18. detsember 2000, üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).
   
      I LISA
      
         Teadusliku nõukogu liikmed
      
      
                  Nimi ja asutus
               
               
                  Ametiaja lõpp
               
            
                  Klaus BOCK, Taani Riiklik Teadusuuringute Sihtasutus
               
               
                  31. detsember 2016
               
            
                  Nicholas CANNY, Iirimaa Riiklik Ülikool, Galway
               
               
                  31. detsember 2014
               
            
                  Sierd A.P.L. CLOETINGH, Utrechti Ülikool
               
               
                  31. detsember 2015
               
            
                  Tomasz DIETL, Poola Teaduste Akadeemia
               
               
                  31. detsember 2014
               
            
                  Daniel DOLEV, Jeruusalemma Heebrea Ülikool
               
               
                  31. detsember 2014
               
            
                  Athene DONALD, Cambridge'i Ülikool
               
               
                  31. detsember 2016
               
            
                  Barbara ENSOLI, Istituto Superiore di Sanità, Rooma
               
               
                  31. detsember 2016
               
            
                  Pavel EXNER, Tšehhi Teaduste Akadeemia
               
               
                  31. detsember 2014
               
            
                  Nuria Sebastian GALLES, Pompeu Fabra Ülikool, Barcelona
               
               
                  31. detsember 2016
               
            
                  Reinhard GENZEL, Max Plancki Maavälise Füüsika Instituut
               
               
                  31. detsember 2016
               
            
                  Carl-Henrik HELDIN, Vähiuuringute Ludwigi Instituut, Uppsala
               
               
                  31. detsember 2014
               
            
                  Timothy HUNT, Ühendkuningriigi Vähiuuringute Instituut, South Mimms
               
               
                  31. detsember 2014
               
            
                  Matthias KLEINER, Dortmundi Tehnikaülikool
               
               
                  31. detsember 2016
               
            
                  Éva KONDOROSI, Ungari Teaduste Akadeemia
               
               
                  31. detsember 2016
               
            
                  Mart SAARMA, Helsingi Ülikool
               
               
                  31. detsember 2014
               
            
                  Nils Christian STENSETH, Oslo Ülikool
               
               
                  31. detsember 2017
               
            
                  Martin STOKHOF, Amsterdami Ülikool
               
               
                  31. detsember 2017
               
            
                  Anna TRAMONTANO, Rooma Sapienza Ülikool
               
               
                  31. detsember 2014
               
            
                  Isabelle VERNOS, Genoomi Regulatsiooni Keskus, Barcelona
               
               
                  31. detsember 2014
               
            
                  Reinhilde VEUGELERS, Leuveni Katoliiklik Ülikool
               
               
                  31. detsember 2016
               
            
                  Michel WIEVIORKA, Sotsioloogilise Analüüsi ja Sekkumise Keskus, Pariis
               
               
                  31. detsember 2017
               
            
   
      II LISA
      
         Teadusliku nõukogu liikmete (v.a ERC presidendi) tasustamise eeskirjad, millele on osutatud artiklis 6
      
      
                  1.
               
               
                  Teadusliku nõukogu liikmete (v.a ERC presidendi) honorarid ning sõidu- ja elamiskulud, mis on seotud liikmete ülesannete täitmisega, tasub spetsiaalne rakenduskolleegium vastavalt lepingule, mis hõlmab punktides 2–5 sätestatud tingimusi.
               
            
                  2.
               
               
                  Teadusliku nõukogu eesistuja asetäitjatele makstakse 3 500 eurot teadusnõukogu plenaaristungil täieliku osalemise eest või 1 750 eurot mittetäieliku osalemise eest.
               
            
                  3.
               
               
                  Punktis 1 osutatud teadusliku nõukogu muudele liikmetele makstakse 2 000 eurot plenaaristungil täieliku osalemise eest või 1 000 eurot mittetäieliku osalemise eest.
               
            
                  4.
               
               
                  Maksed peab heaks kiitma spetsiaalse rakenduskolleegiumi direktor või tema asetäitja, lähtudes osalejate nimekirjast, mille on kinnitanud ERC president ning spetsiaalse rakenduskolleegiumi direktor või nende asetäitjad. Osalejate nimekirjas peab olema märgitud, kas liige osales tervel koosolekul („täielik osalemine”) või ainult osal koosolekust („mittetäielik osalemine”).
               
            
                  5.
               
               
                  Muude koosolekute kui plenaaristungite puhul kannab spetsiaalne rakenduskolleegium vajaduse korral teadusliku nõukogu liikmete ülesannete täitmiseks vajalikud reisikulud ja elamiskulud vastavalt nende lepingutele ning komisjoni välisekspertide kulude hüvitamise korrale (1).
               
            
                  6.
               
               
                  Tasud ning reisi- ja elamiskulud tuleks kanda otsusega 2013/743/EL loodud eriprogrammi tegevuseelarvest.
               
            
         (1)  Komisjoni otsus K(2007) 5858.